През февруари 1982 г. няколко служители от чикагските правоохранителни органи са простреляни. Това се случва в Полицейска зона № 2, където командва детектив Бърдж и той извършва арести и разследвания, при които обвиняемите твърдят, че са измъчвани. Това води до разследване на неговите действия. Няколко обвиняеми правят самопризнания, но макар отначало да са осъдени, впоследствие са оправдани или помилвани. Бърдж е разследван за методите си на получаване на самопризнания, но е оневинен, тъй като резултатът е раздвоено жури. След повторен процес през 1989 г. отново е оправдан. Въпреки това през 1991 г. е отстранен от Полицейското управление на Чикаго, а през 1993 г., след като Комисията за преразглеждане на Полицейското управление отсъжда, че наистина е употребил мъчения, е уволнен.

Долна Преспа е историко-географска област в Централните Балкани, около Малкото Преспанско езеро, разделена след Балканската война през 1912 година между Гърция, Албания и Сърбия. Днес сръбската част е в Република Македония.

Обсадата на Силистра през 1854 година е най-мащабното предприятие на руската армия на Дунавския театър на бойните действия по време на Кримската война. Решителният отпор на османския гарнизон, нерешителността на руското командване и заплахата за тила на обсаждащите сили от Австрия водят до вдигане на обсадата след едномесечна борба. С това се проваля и замисълът за антиосманско въстание в България.

По време на престоя си в Михайловское Александър Пушкин завършва започнатите още в Одеса стихотворения „Разговор книгопродавца с поэтом“, в което формулира професионалното си кредо, и „К морю“, в което коментира властта на историческите обстоятелства над личността, пише поемата „Цыганы“ и продължава работата си по „Евгений Онегин“. Същевременно през есента на 1824 година продължава своите автобиографични записки, изоставени след пристигането в Кишинев, и започва да обмисля драмата „Борис Годунов“, която завършва в края на следващата година.

Към архива функционират читалня, библиотека, изложбена зала. В научно-справочната библиотека са заведени 4860 тома специализирана литература по история, архивистика и други области на науката, речници, енциклопедии, справочници, пътеводители, каталози, документални сборници и периодични издания от Възраждането до наши дни.

Свръхновите могат също да бъдат разделени според вида на техния спектър. При повечето свръхнови от тип II се наблюдават широки линии на излъчване издаващи голямата скорост на раздуване на ударната вълна, докато малка част имат определени тесни линии за които се счита че са породени от взаимодействията на ударната вълна с околозвезден материал. Такива свръхнови с тесни линии се наричат тип IIn.